section_heading: SP 2006.
paragraph_text: Prije početka Mundijala, reprezentativni liječnik je zabranio Ljungbergu da igra na treninzima pune snage kako bi zaštitio ozlijeđenu desnu nogu. Zbog toga nije ulazio u igru u pripremnim utakmicama uoči prvenstva protiv Finske i Čilea koje su igrane u švedskoj bazi u Bremenu. Unatoč tome što je igraču predloženo da se odmori te propusti predstojeće Svjetsko prvenstvo, Ljungberg je inzistirao da igra na samom turniru. Izbornik Lars Lagerbäck je branio Ljungbergovu odluku na temelju odličnih Ljungbergovih igara u Ligi prvaka i samim kvalifikacijama za Svjetsko prvenstvo kada je nastupao s istom ozljedom.